ডিমা হাচাও জিলাৰ হাফলং আৰু জাতিংগা ষ্টে'চনৰ মাজত বৃহস্পতিবাৰে দিনৰ ২ বজাত এটা ম'হত খুন্দা মাৰি লাইনচ্যুত হয় কাঞ্চনজংঘা এক্সপ্ৰেছ।
শিয়ালদহৰ পৰা আগৰতলাগামী ১৩১৭২ নং কাঞ্চনজংঘা এক্সপ্ৰেছখনে ম'হটোৰ গাত খুন্দা মৰাৰ ফলত পিছৰ দুটা চকা লাইনচ্যুত হোৱাৰ বাবে ঘটনাটো ঘটে বুলি জানিব পৰা গৈছে।
ঘটনাটোত ম'হটো মৃত্যুমুখত পৰিছে যদিও কোনো যাত্ৰী হতাহত হোৱা নাই বুলি জানিব পৰা গৈছে।
লামদিঙৰ পৰা ৰে'লৱে' বিষয়াসকল ঘটনাথলীত উপস্থিত হৈ যাত্ৰীসকলক পঠোৱাৰ ব্যৱস্থা কৰাৰ লগতে সন্ধিয়া ৬ বজাৰ পৰা ৰে'লৰ চলাচল পুনৰ আৰম্ভ হোৱা বুলি জানিব পৰা গৈছে।
দুৰ্ঘটনা ঘটা ঠাইডোখৰ উত্তৰ-পূব সীমান্ত ৰে'লৱে'ৰ লামদিং সংমণ্ডলৰ অন্তৰ্গত।
উল্লেখযোগ্য যে গুৱাহাটীৰ উপকণ্ঠ চন্দ্ৰপুৰৰ পাণবাৰী ষ্টেশ্যনৰ সমীপৰ কুৰকুৰীয়াতো যোৱা ২৫ আগষ্টত এখন মালবাহী ৰে'ল লাইনচ্যুত হৈছিল। লামডিঙৰ পৰা গুৱাহাটী অভিমুখী মালবাহী ৰে'লখনৰ মুঠ ৫২ টা দবাৰ মাজৰ ২৬ টা দবাই লাইনৰ কাষত আৰু লাইনতে বাগৰি পৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
